সোনার দাম বেড়ে আবারও নতুন রেকর্ড
ব্যবসায়ীরা বৃহস্পতিবার সন্ধ্যা থেকে প্রতি ভরি সোনা এক লাখ ১৯ হাজার ৬৩৭ টাকায় বিক্রি শুরু করেছে। ফলে আবারও সোনার দামে নতুন রেকর্ড হলো।
আজ বাংলাদেশ জুয়েলার্স সমিতির (বাজুস) মূল্য নির্ধারণ ও মূল্য পর্যবেক্ষণ সংক্রান্ত স্থায়ী কমিটির বৈঠকে এ সিদ্ধান্ত নেওয়া হয়েছে বলে এক বিবৃতিতে জানিয়েছে সংগঠনটি।
এর আগে প্রতি ভরি সোনার দাম ছিল এক লাখ ১৭ হাজার ৫৭৩ টাকা।
চলতি বছরের ২২ মার্চ থেকে প্রতি ভরি সোনা বিক্রি হয়েছে এক লাখ ১৪ হাজার ৭৪ টাকায়।
গত বছরের ২০ জুলাই প্রথমবারের মতো প্রতি ভরি সোনার দাম বেড়ে এক লাখ টাকার ওপরে যায়।
যদিও বাংলাদেশ খুব বেশি পরিমাণ সোনা আমদানি করে না, তবে এর দাম সবসময় অভ্যন্তরীণ বাজারের পাশাপাশি আন্তর্জাতিক বাজারের সঙ্গে সামঞ্জস্য রেখে বাড়ানো-কমানো হয়।
বার্ষিক ২০ থেকে ৪০ টন চাহিদাসহ দেশে সোনার মোট চাহিদার ৮০ শতাংশই চোরাচালানের মাধ্যমে পূরণ করা হয়।
গত বছরের আগস্টে বাংলাদেশ ব্যাংক সোনা আমদানিকে নিরুৎসাহিত করতে ও বৈদেশিক মুদ্রা সাশ্রয়ের লক্ষ্যে সোনা আমদানির ক্ষেত্রে লেটার অব ক্রেডিট (এলসি) বা ঋণপত্রে ১০০ শতাংশ মার্জিন রাখা বাধ্যতামূলক করে।

ব্যবসায়ীরা বৃহস্পতিবার সন্ধ্যা থেকে প্রতি ভরি সোনা এক লাখ ১৯ হাজার ৬৩৭ টাকায় বিক্রি শুরু করেছে। ফলে আবারও সোনার দামে নতুন রেকর্ড হলো।